કર્મનું બંધન વ્યક્તિને કદાપિ છોડતું નથી. ભગવાન શ્રીકૃષ્ણએ ગીતામાં કહ્યું છે કે તમે સારાં કામ કરશો તો તેનાં ફળ સારાં મળશે અને ખરાબ કામ કરશો તો તેનાં ફળ ખરાબ મળશે. આ શાશ્વત નિયમ પ્રત્યેકને લાગુ પડે છે. આમ છતાં જીવનમાં ખરાબ કર્મોની અવળી અસરથી થોડે ઘણે અંશે પણ જરૂર થઇ શકે છે અને આ બચાવ વાસ્તુશાસ્ત્રની કેટલીક ટીપ્સનો અમલ કરવાથી થઇ શકે છે. તમે કોર્ટ-કચેરી, ઉપરી અધિકારીઓ કે સમાજ, કોઈપણની સામે જૂઠ્ઠું બોલી શકો છો, પરંતુ કર્મની સામે તમારી કોઈ ચાલબાજી ચાલતી નથી. કારણ કે તેનો હિસાબ પાક્કો હોય છે. વ્યક્તિ ગરીબ હોય કે શ્રીમંત, સારી હોય કે ખરાબ, દરેકે પોતાનાં કર્મો અનુસાર ફળ જરૂર ભોગવવું પડે છે. તેમાં કોઈ ફરક પડી શકતો નથી. આપણી પરંપરામાં એવું પણ કહેવાય છે કે આ જન્મમાં તમે જે કંઇ સુખ કે દુઃખ પીડા અનુભવી રહ્યા છો તે તમારા પુનર્જન્મના ફળનું પરિણામ જ છે.